- Hindi News
- National
- स्टेशन से गुजरने वाली 12 ट्रेनों की जनरल बोगी में लगेंगे चार्जिंग प्वाइंट्स
स्टेशन से गुजरने वाली 12 ट्रेनों की जनरल बोगी में लगेंगे चार्जिंग प्वाइंट्स
रायपुर | ट्रेनों में मासिक पास धारी और जनरल बोगी में यात्रा करने वालों के लिए राहत भरी खबर है। रेल मंडल रायपुर से निकलने वाली सभी 12 ट्रेनों की जनरल बोगियों में मोबाइल चार्जिंग प्वाइंट्स लगाए जाएंगे। इन ट्रेनों में सारनाथ एक्सप्रेस, अमरकंटक एक्सप्रेस, दुर्ग-जम्मूतवी आदि शामिल हैं। वित्तीय वर्ष 2015-16 में यात्रियों की सुविधा के लिए जनरल बोगी में मोबाइल चार्जिंग प्वाइंट लगाने का प्रस्ताव रखा गया था। इन दिनों जनरल बोगी में मोबाइल चार्जिंग प्वाइंट लगाने का काम चल रहा है। रेलवे का दावा है कि चालू वित्तीय वर्ष में कुल तीन हजार जनरल कोचों में यह सुविधा उपलब्ध हो जाएगी। डीआरएम राहुल गौतम ने कहा कि दुर्ग से 12 ट्रेनें छूटती हैं। इन ट्रेनों के जनरल कोच में मोबाइल चार्जिंग प्वाइंट लगाए जा रहे हैं।
tgl_Latn sot_Latn bho_Deva bho_Deva hin_Deva